AP กำไรเด่นสุดในกลุ่มฯ ผุดโครงการใหม่ในทำเลดีแนะซื้อ
AP กำไรเด่นสุดในกลุ่มฯ-แผนผุดโครงการใหม่ในทำเลที่ดีซื้อเป้า 8.5 บ.
28 เม.ย. 2560

บล.โนมูระ พัฒนสิน ระบุในบทวิเคราะห์วันนี้ (28 เม.ย.) คาดกำไรไตรมาส 1/60 ของ บริษัท เอพี (ไทยแลนด์) จำกัด (มหาชน) หรือ AP อยู่ที่ 550 ล้านบาท (+21% เทียบช่วงเดียวกันของปีก่อน, -57% เทียบไตรมาสก่อนหน้า) เด่นสุดในกลุ่มฯ จากส่วนแบ่งกำไร JV สูงขึ้น จากยอดโอนคอนโดสูง และยังมีโมเมนตัมที่ดีต่อในไตรมาส 2/60 คาดกำไรเพิ่มทั้ง เทียบช่วงเดียวกันของปีก่อน, เทียบไตรมาสก่อนหน้า จากยอดรอโอนสูง หนุนทั้งปี +14% เด่นกว่ากลุ่มฯ
ขณะเดียวกัน แผนเปิดตัวโครงการใหม่ปีนี้ยังเป็นเชิงรุก และอยู่ในทำเลที่ดี จะช่วยเพิ่มยอด Presale ในช่วงจากนี้ นอกจากนีี้ยังซื้อ/ขายที่ระดับ PER17F 7.8 เท่า ต่ำกว่าค่าเฉลี่ยกลุ่มฯที่ 9.2 เท่า ยังดูน่าสนใจทั้งด้านผลประกอบการ และแผนเปิดตัวโครงการใหม่ แนวโน้มกำไรที่เด่นสุดในกลุ่มฯ และมีแผนเปิดโครงการใหม่ในทำเลที่ดี เพิ่มยอด Presale และคุณภาพของ Backlog ราคาเป้าหมาย 8.50 บาท